
Danmark skal 
være grønnere og 


sikrere 


Uafhængighed af russisk gas. 


Danmark og Europa står i den alvorligste sikkerheds- 
politiske krise siden den kolde krig. Vores tryghed og 
sikkerhed er under pres fra Rusland. 


Derfor har regeringen indgået et nationalt kom- 
promis om Danmarks sikkerhedspolitik. 


Og derfor præsenterer vi nu Danmark kan mere II, 
der skal gøre os uafhængige af russisk gas hurtigst 
muligt og øge farten i den grønne omstilling. 


Sikkerhedspolitik og klimapolitik går hånd i hånd. 
Når Danmark og Europa frigør sig fra russisk gas, vil 
det svække Putin. Det vil gøre os sikrere. Og det vil 
gavne klimaet. 


Danmark står i en unik position. Vi er godt i gang 
med en ambitiøs grøn omstilling. Vi har de grønne 
løsninger, Europa efterspørger. Vi har naturgas- 
ressourcer i Nordsøen, som på kort sigt kan bidrage 
til at fortrænge den russiske gas, indtil de grønne 
løsninger dækker Europas behov for energi. 


Allerede næste år - hvor Tyra-feltet i Nordsøen 
kommer i drift igen - forventes Danmark at 
producere mere gas, end vi bruger. Men fordi 
gasnettet er integreret i Europa, så er vi først helt 
uafhængige af russisk gas, når Europa er det. Det 
skal vi gøre, hvad vi kan for at bidrage til. 


Vi vil gå forrest og arbejde for en omfattende grøn 
omstilling af Europa. Ved at udbygge massivt med 
grøn energi i Danmark kan vi udnytte vores unikke 
havvindressourcer til at eksportere grøn strøm til 
millioner af husholdninger og virksomheder i Europa. 


Danske husholdninger skal opvarmes med grøn 
energi. Danske hjem, der i dag har olie- eller natur- 
gasfyr, skal hurtigst muligt have fjernvarme eller en 
varmepumpe - eller forsynes med grøn dansk gas. 
Den enkelte husstand skal allerede i år have klar 
besked om mulighederne. 


Sikkerhedspolitik og klimapolitik går hånd i hånd. Når 
Danmark og Europa frigør sig fra russisk gas, vil det 


svække Putin. 

Vi vil gå forrest og arbejde for en omfattende grøn 
omstilling af Europa. 


Vi skal omstille industrien med en højere og mere 
ensartet afgift på CO2. Og med klimapartner- 
skaberne har vi et stærkt samarbejde med erhvervs- 
livet om den grønne omstilling. Endelig skal vi 
fremme eksporten af de danske løsninger, der kan 
bidrage til at gøre hele Europa grønnere. 


Vi har evnerne, og derfor har vi også forpligtelsen 
til at gå forrest i den grønne omstilling af Europa, af 
verden. 


Regeringen fremlagde i august 2021 et reformpro- 
gram med 10 fremskridt til debat. Danmark skal være 
grønnere, rigere, dygtigere, flittigere, ansvarligere, 
sikrere, retfærdigere, varmere, stærkere og friere. 


Med Danmark kan mere I præsenterede regeringen 
et oplæg til flere i arbejde og investeringer i uddan- 
nelse, forskning, grøn omstilling og det danske 
arbejdsmarked. 


Nu følger Danmark kan mere II, der sætter ret- 
ningen for et grønnere og sikrere Danmark. Det 
skal lægge sporene for Danmarks vej mod at blive 
uafhængig af russisk gas og samtidig accelerere 
den grønne omstilling. 


De konkrete indsatser vil regeringen i den kom- 
mende tid præsentere i en række forløb, der lægger 
vejen til: 

1. Mere grøn varme. Naturgas skal udfases 

2. Mere grøn gas. Mere gas til Europa 

3. Mere grøn strøm 

4. Grøn skattereform - omstilling af industrien 

5. Grønne danske løsninger skal omstille Europa 
Det vil accelerere den grønne omstilling i Danmark 


og i Europa - for en sikrere og grønnere fremtid for 
os alle. 


Ti fremskridt for Danmark 
de næste ti år 


Regeringen har sat retningen for Danmarks 
udvikling med ti fremskridt i et tiårigt perspektiv. 


Danmark kan mere. Vi skal være: 


Ch) (ie) (i 


Gronnere Rigere Dyatigere 


FS O o 
OO 








Flittigere  Ansvarligere 


Sikrer Retfeerdiger 





HES 


Varmere 


Grønnere - Danmark skal tage ansvar 
for at løse den globale klimakrise 


Rigere - gode vækstvilkår og digitalisering 
skal give fremdrift i hård konkurrence 


Dygtigere - gode uddannelser skal være 
grundlaget for samfundets udvikling 





Flittigere - højere beskæftigelse 
skal skabe større velstand 


Ansvarligere - arbejdsfællesskab og danske 
værdier skal bane vejen for integration 





Stærkere Friere 


Sikrere - Danmark skal tage 
ansvar i en urolig verden 


Retfærdigere - der skal være 
lige muligheder for alle 


Varmere - velfærden skal skabes 
i mødet mellem mennesker 





Stærkere - vi skal forbedre 
mulighederne for både land og by 


Friere - vi skal styrke den 
demokratiske samtale 











Hovedelementer i 
Danmark kan mere Il 


© Mere gron varme. Naturgas skal udfases 


lar besked i 2022 til husholdninger om alternativer til olie- og gasfyr 


Turbo pá udrulning af fjernvarme, der senest skal være afsluttet i 2028 





Bedre rådgivning og hurtigt svar pá ansøgning om tilskud 


nvesteringsvindue for grønne varmekilder 








Fordobling af støtten til grøn varme til husholdninger med de laveste indkomster 


100 pet. grøn gas i husholdninger, virksomheder mv. i 2030 


(>) Mere grøn gas. Mere gas til Europa 





Fremrykke og øge produktion af grøn gas 





Midlertidig øget gasproduktion i Nordsøen 


e Mere grøn strøm 


Høste det fulde havvindspotentiale i Danmark 


1-4 GW ekstra havvind inden udgangen af 2030 





gangseette forberedelse af nye energiøer i Nordsøen 


Firedobling af samlet produktion fra solenergi og landvind frem mod 2030 








Hurtigere sagsbehandling og bedre balance I miljøreguleringen 


(>) Grøn skattereform - grøn omstilling af industrien 


Høj og mere ensartet beskatning af CO» 


Grøn støtte til virksomheder 


(>) Grønne danske løsninger skal omstille Europa 





Højere klimamål i EU 





Eksportfremme af grønne løsninger 


Regionalt og europæisk samarbejde om markant udbygning af havvind i Nordsøen og Østersøen 

Mere grøn varme. 
Naturgas skal 
udfases 


Danmark og Europa skal hurtigst muligt være 
uafhængig af russisk gas. 


Det kræver, at vi både reducerer vores gasforbrug 
og øger udbygningen af grøn gas. 


Omtrent 400.000 danske hjem opvarmes i dag med 
naturgas. Regeringen har indgået flere aftaler for at 
reducere antallet, blandt andet ved at udvide fjerne- 
varmenettet samt afsat over 3 mia. kr. til tilskuds- 
puljer til udskiftning af blandt andet olie- og gasfyr. 


Nu tager vi yderligere skridt for at udfase 
naturgassen. 


Vi skal have husholdningerne over på grøn fjern- 
varme de steder, hvor fjernvarmen er den bedste 
løsning. Det kan være i størrelsesordenen 30-50 pct. 
af husholdningerne. Det skal ske løbende og senest 
i 2028. 


Der er områder i Danmark, hvor husene ligger spredt 
og er for få til et fjernvarmenet. Her vil udrulning af 
fjernvarme ikke være den bedste og billigste vej til 
grøn varme. 


I de områder vil de enkelte husstande skulle over- 
veje andre veje til grøn forsyning. Det skønnes, at 
det for omkring 20 pct. af husholdningerne vil være 
attraktivt med varmepumper inden 2030 - og på 
sigt endnu flere. 


Der vil stadig være gasfyr tilbage i 2030. Løsningen 
for dem er, at gasforsyningen gøres 100 pct. grøn. 
Danmark har i forvejen et af verdens grønneste gas- 
systemer. Omkring en fjerdedel af vores gasforbrug 
er i dag dækket af grøn gas. Vi skal senest i 2030 
være 100 pct. forsynet med grøn gas. 


Klar besked til husholdninger 

For den enkelte husejer kan det være svært at 
planlægge udskiftningen af gasfyret. Der er brug 
for klare rammer og bedre adgang til information 
og rådgivning. 


Derfor vil regeringen tage initiativ til, at: 


e Kommunerne i 2022 udarbejder planer 
for grøn varme i de områder, der i dag er 
gasforsynede. 


e Alle husejere med gas- eller oliefyr i 2022 får 
et brev med klar besked om, hvorvidt de kan få 
fjernvarme, eller om de i stedet skal overveje 
at udskifte gasfyret med en varmepumpe. 


Brevet skal oplyse: 
e  Omder kommer fjernvarme og hvornår. 


e Hvordan man bliver tilkoblet til fjernvarme, 
og hvornår man skal beslutte sig. 


e Mulighed for rådgivning om en midlertidig løs- 
ning, hvis fjernvarmen ikke kan udrulles hurtigt. 


e Hvis der ikke er planer om fjernvarme, vil 
brevet vise andre grønne muligheder, fx en 
varmepumpe. 


e Information om støttemuligheder og yderligere 
rådgivning. 

Det skal være lettere og billigere 
at skifte fra olie og naturgas 
til en grøn varmekilde 


Regeringen vil derfor: 





Give Tilbyde 
klar besked rådgivning 
Borgere med olie- eller Både om fjernvarme 
gasfyr skal i år have besked og varmepumper. 


om, hvorvidt der kommer 
fjernvarme og hvornár. 


Det er regeringens ambition, at de sidste fjernvarme- 
projekter er afsluttet i 2028. 


Det er fjernvarmeselskabet, der udarbejder forslag 
til udrulning af fjernvarme. Forslaget skal godkendes 
i kommunen, hvorefter husejerne giver tilsagn om 
tilslutning. Regeringen vil gøre det mere enkelt for 
fjernvarmeselskaber og kommuner. 


© 
% 
ow, 





Hjzelpe med 
finansiering 


Billige lan. 
Økonomisk hjælp 
til familier med 
lave indkomster 


Økonomisk hjælp 

Priserne på gas er steget markant de seneste 
måneder. Og også fremadrettet kan vi sandsynligvis 
forvente en højere gaspris end tidligere. 


For de fleste husholdninger med gasfyr og oliefyr 
vil det være en økonomisk fordel at skifte til grøn 
opvarmning. 


For nogle boligejere kan udskiftningen være en stor 
enkeltudgift i budgettet, også selv om udskiftning af 
varmekilde kan tjene sig ind over nogle år. De skal 
derfor have mulighed for at søge støtte. 

Regeringen vil konkret: 


e Etablere et investeringsvindue, der gør det 
billigt at optage lån til at udskifte olie- og gasfyr. 
Regeringen vil fjerne tinglysningsafgiften på 
lån hertil i perioden 2023-2028. Derudover 
ønsker regeringen at indgå et partnerskab med 
den finansielle sektor med henblik på at fjerne 
gebyrbetalingen for at oprette lånene. 


e Etablere en ordning, der tilbyder lån med stats- 
garanti til skift til grønne varmekilder for boli- 
ger, der ikke kan tilkobles fjernvarmenettet, og 
hvor der er usikkerhed om værdiansættelsen 
af boligen og dermed friværdien. 


e Søge at målrette tilskudspuljer til udskiftning 
af olie- og gasfyr til husstande med lave ind- 
komster og samtidig fordoble støttebeløbet 
pr. varmekilde. 


e Gennemføre et serviceeftersyn af støtte- 
mulighederne for at gøre det enklere for 
borgere at søge om støtte til at udskifte olie- 
og gasfyr, ligesom sagsbehandlingstiderne 
skal være kortere. 


100 pct. grøn gas 

I fremtiden vil den grønne gas i større udstrækning 
blive brugt i industrien, mens husholdninger skifter 
til fjernvarme og el-drevne varmepumper, der er 
klimavenlige og økonomisk fornuftige alternativer 
til gasfyr til opvarmning i individuelle boliger. 


Hvor gassen hidtil har været distribueret til hver 
enkelt husholdning på villaveje rundt omkring i 
Danmark, skal den fremover fordeles til færre, 
større forbrugere. 


Med dette udspil hjælpes husholdningerne med 
klar besked om udskiftning af gasfyret, og der 
gives mulighed for billige lån. Og med regeringens 
forslag til grøn skattereform vil gasforbruget blive 
reduceret i industrien. 


Ambitionen om 100 pct. grøn gas i 2030 vil kræve 
yderligere tiltag. Regeringen vil i 2025 - når vi 
har et bedre overblik over, hvor mange husstande 
og virksomheder, der er tilbage på gasnettet - 
fremlægge konkrete initiativer og finansiering til 
at indfri ambitionen. 


Samarbejde med kommuner 

Omstillingen fra naturgas til grønne energikilder 
er en stor opgave. Det vil kræve dialog og opbak- 
ning fra kommunerne. Regeringen er i dialog med 
Kommunernes Landsforening om planen. 


Aktiviteten i bygge- og anlægssektoren er høj og 
en hurtig udrulning af fjernvarme i de kommende 
år kræver, at der er arbejdskraft og materiel nok til 
omstillingen. 


En ambitiøs omlægning af energiforsyningen kræver 
svære prioriteringer, men regeringen mener, at en 
frigørelse fra russisk gas i den nuværende situation 
er afgørende. 


Udfasning af gas i fjernvarmesektoren 
Fjernvarmeselskaberne har en vigtig rolle i omlæg- 
ningen fra gas. Ud over at stå for udrulningen af 
fjernvarme skal de inden udgangen af 2023 frem- 
lægge en plan for at udfase naturgassen på deres 
egne rent varmeproducerende anlæg. 


Offentlige bygninger 

Der er i dag ca. 550 oliefyr og ca. 4.200 gasfyr i de 
bygninger, som staten, regionerne og kommunerne 
ejer og benytter. 


Regeringen vil i foråret 2023 fremlægge en plan 
for udfasning af den fossile opvarmning fra olie- 
og gasfyr i statens bygninger. 


Regeringen vil desuden drøftte en plan for 
udfasning af olie- og gasfyr i kommunale og 
regionale bygninger med Danske Regioner og 
Kommunernes Landsforening som en del af de 
kommende økonomiaftaler. 


Stop for nyinstallation 

Regeringen vil indlede dialog med EU-Kommis- 
sionen med henblik på at sikre hurtig opbakning til 
konkrete tiltag, som vil sætte et stop for nyinstalla- 
tion af gasfyr hurtigst muligt. 


Alle husejere med gas- eller oliefyr får 1 2022 et brev 
med klar besked om, hvorvidt de kan få fjernvarme, 
eller om de i stedet skal overveje at udskifte gasfyret 
med en varmepumpe. 

Mere gron gas. 


Mere gas ti 
Europa 





Danmark bliver senest i slutningen af næste år 
nettoeksportør af gas. Det sker i takt med, at 
Tyra-feltets produktion genoptages efter at have 
undergået renovering. 


Når Tyra-feltet er i fuld drift, vil det kunne levere 
naturgas til at dække, hvad der svarer til op mod 
7 pct. af Tysklands nuværende årlige import af 
russisk gas. 


Den gas, vi indvinder her i Danmark, bliver ikke ude- 
lukkende sendt til de danske forbrugere. Gas hand- 
les i dag på et internationalt, liberaliseret marked og 
sælges til kunder ude i Europa, fx Tyskland, Sverige 
eller Polen. 


Selvom vi producerer mere gas, end vi selv bruger, 
kan der derfor stadig være knaphed på gas for 
danske kunder, i takt med at russisk gas udfases. 


Danmark er derfor først fuldt uafhængig af russisk 
gas, når Europa er uafhængig af russisk gas. Den 
danske indsats består derfor i høj grad også af at 
understøtte omstilling i Europa. 


Vi er uafhængige af russisk gas, når europæiske 
husholdninger og virksomheder fortsat kan få den 
nødvendige forsyning af gas til en pris, der er til at 
betale. 


EU's regeringschefer blev i marts 2022 enige 
om at udfase russisk gas hurtigst muligt, og EU- 
Kommissionen vil i maj offentliggøre en konkret 
plan for hvordan. 


Kommissionen vurderer, at EU's forbrug af russisk 
gas kan reduceres med to tredjedele inden årets 
udgang og udfases helt inden 2030. 


Danmark vil påtage sig en ledende rolle i arbejdet 
med at realisere målet. Vi kan bidrage med grøn 
energi og grønne teknologier. Og samtidig søger vi 
at fremrykke og øge produktionen af dansk natur- 
gas med det formål at fortrænge den russiske gas 
fra det europæiske gasnet i en overgangsperiode. 


Midlertidig øget gasproduktion 

Den danske indvinding af olie og gas i Nordsøen 
skal stoppe senest i 2050. Det blev et bredt flertal i 
Folketinget enige om i december 2020. 


Danmark blev dermed den største olie- og gas- 
producent i verden, der har sat en endegyldig 
slutdato for produktion. 


Efterfølgende har Danmark - under COP26 i 
2021 - lanceret verdens første globale alliance 
af regeringer, der arbejder for at udfase olie- og 
gasproduktionen. 


De danske beslutninger om at udfase produktionen 
af fossile brændstoffer står ved magt. 


Men den russiske invasion af Ukraine aktualiserer 
spørgsmålet, om Danmark midlertidigt kan øge 
gasindvindingen i Nordsøen - for på den måde at 
afhjælpe Europas afhængighed af russisk gas. 


Regeringen vil i dialog med relevante markeds- 
aktører afsøge mulighederne for at fremrykke og 
midlertidigt øge indvindingen af gas i Nordsøen 
på allerede licensbelagte felter. Det vil blive 
understøttet af hurtigere sagsbehandling på de 
relevante områder. 

Øget biogasproduktion 
Biogas er en grøn, klimaneutral gas. 


I Danmark produceres biogas primært af biomasse 
bestående af restprodukter fra landbrug, industri og 
husholdninger. 


Der er altså tale om ressourcer, der ellers ville 
blive brændt i forbrændingsanlæg eller spredt på 
markerne, hvorfra de udleder drivhusgasser til 
omgivelserne. 


Ved i stedet at bruge biomassen til biogas mindskes 
udledningerne fra landbruget, og gasforbruget bliver 
samtidigt mere klimavenligt. 


Regeringen vil både fremrykke og øge biogaspro- 
duktionen, herunder fremrykke et planlagt udbud. 


Baltic Pipe 

Baltic Pipe skal forbinde de norske, danske og 
polske gassystemer, og forventes at være klar til 
fuld idriftsættelse i januar 2023 og delvis idrift- 
sættelse fra oktober 2022. Regeringen afsøger i 
forlængelse heraf muligheden for at øge den danske 
gasforsyning - både midlertidigt og varigt - via 
Baltic Pipe. 


Myndighederne har fuldt fokus på, at den stramme 
tidsplan overholdes. 


EU skal være uafhængig 
af russisk gas 


Derfor er der behov for midlertidigt at øge dansk 
produktion af naturgas for at fortrænge russisk gas. 





2022 


En tredjedel russisk 
gas i EU's forbrug 


2030 


Ingen russisk gas 
i EU's forbrug 


Anm.: Det Europæiske råd er d. 11. marts blevet enige om at udfase afhængighed af import af 
russisk gas, olie og kul så hurtigt som muligt. I meddelelse fra EU-Kommissionen d. 8. marts er 
vurdering, at EU-landene kan blive uafhængige af russisk gas et godt stykke inden 2030. 


Kilde: COM/2022/108 


16 


DANMARK KAN MERE II 





OJO JOJO 


Mere grøn 
strøm 


Danmark og Europa skal drives af grøn strøm. Det 
nedbringer vores udledning af drivhusgasser og er 
et afgørende skridt på vejen til at gøre os uafhængig 
af russisk gas. 


Regeringen vil udbygge massivt med vedvarende 
energi. Både til lands og til vands. Både på kort sigt 
og langt sigt. 


Vi skal være nettoeksportør af grøn energi i 2030. 
Det vil hjælpe Europa væk fra fossile brændsler og 
understøtte et mere uafhængigt Europa. 


Grøn strøm skal erstatte benzin og diesel i vores 
biler, naturgas i vores huse, olie, kul og gas i indu- 
strien. Og så skal den grønne strøm også omdannes 
til grønne brændstoffer til fx fly, skibe og tung 
transport. 


Det vil både fremme vores uafhængighed, gavne 
klimaet og bidrage til bedre sundhed og livskvalitet. 
Luften bliver renere. Trafikstøjen bliver mindre. 


Samtidig vil omstillingen øge efterspørgslen på 
nye grønne energikilder voldsomt. Ikke bare i 
Danmark, men i hele Europa. Det gælder blandt 
andet i Tyskland, hvor udfasningen af de fossile 
brændsler kommer oveni, at man også udfaser 
atomkraftværker. 


Regeringen vil før sommerferien præsentere et 
selvstændigt udspil om grøn strøm, både til lands 
og til vands. Udspillet vil blandt andet indeholde en 
plan for at gøre Danmark til nettoeksportør af grøn 
energi i 2030. 


Havvind 

Danmark er globalt førende inden for havvind. Vi 
var det første land til at opstille havvindmøller og 
har i dag nogle af de største havvindmølleparker 
i verden. Og danske virksomheder eksporterer 
viden, teknologi og produkter til hele verden. 


Danmarks store havarealer og vind- og havbund- 
forhold giver ideelle betingelser for at udnytte hav- 
vinden. Nordsøen og Østersøen har potentiale til at 
blive grønne kraftværker for hele Europa. 


EU-kommissionen har vurderet, at der er behov for 
at opføre havvindmølleparker i Europa, som leverer 
mindst 300 gigawatt (GW) inden 2050, hvis vi skal 
indfri målet om klimaneutralitet. 


Det vil kræve en massiv udbygning af havvind. 
Danmark vil gå foran og arbejde for et stærkt 
regionalt og europæisk samarbejde i Nordsøen og 
i Østersøen om at forsyne EU med grøn energi. 


Danmark får i dag 2,3 GW grøn strøm fra havvind. 
Og der er indgået politiske aftaler om opføre hav- 
vindmølleparker, der skal sikre os yderligere over 
16 GW, heraf en energiø på 10 GW i Nordsøen. Det 
kan tilsammen dække strømforbruget hos omkring 
18 mio. husstande i Europa. 


Men mulighederne er langt fra udtømte. 


Regeringen ønsker at høste Nordsøens fulde hav- 
vindspotentiale. Det vurderes foreløbigt, at der er 
et potentiale for at udnytte op til 35 GW havvind 
i Nordsøen frem mod 2050. Det er mere end en 
15-dobling af den nuværende havvindkapacitet 

i Danmark. 

Danmark skal 
forsyne Europa 
med grøn energi 


Derfor vil vi øge 
ambitionerne 
og tempoet for 
udbygningen 
med grøn energi 





Potentialet for at udnytte havvind i DK afhænger af 
en lang række forhold, herunder den teknologiske 
udvikling og udbygningen i andre lande. Hvis forhold- 
ende og efterspørgslen i Europa tilsiger, at det er 
klogt at udnytte mere end 35 GW, skal vi gøre det. 


Som et næste skridt vil regeringen igangsætte 
forberedelser af nye energiøer i Nordsøen. 
Danmark skal gå til opgaven på en måde, der 
forener ambitionerne om massiv grøn omstilling 
med godt købmandskab. 


En stor del af havvindsudbygningen vil være med 
eksport til Europa for øje, hvor Danmark skal sikre 
størst mulig indtægt og gevinst for det danske sam- 
fund, borgere og virksomheder. Så ressourcerne i 
Nordsøen bidrager til fremtidens velfærd og velstand. 


Havvindsudbygningen skal gå hurtigere, og nye 
modeller skal derfor også undersøge, hvordan 
tempoet kan øges samtidig med, at markedets 
innovative kompetencer aktiveres til fordel for at 
fastholde en høj forsyningssikkerhed i en fremtid, 
hvor vores energiforsyning er afhængig af det 
danske vejrs luner. 





Regeringen foreslår også at udbyde yderligere 1-4 
GW havvind til etablering inden udgangen af 2030. 
Der er en forudsætning, at havvindmølleparkerne 
ikke belaster statens finanser negativt over projekt- 
perioden, og at der i relevant omfang er plads i el- 
nettet. Regeringen vil derfor analysere det mere 
præcise omfang frem mod præsentation af et udspil 
om grøn strøm før sommerferien. Den ekstra hav- 
vind kommer oven i de 2 GW havvind, der indgik i 
Aftale om Finansloven 2022. 


Sidste år blev Thor Havvindmøllepark den første 
havmøllepark i verden, der bliver opført støttefrit 
og med betaling til staten. Parken vil være i fuld drift 
i 2027 og forventes inden for få år at sikre betaling 
til staten på 2,8 mia. kr. 


Tidligere tjente Danmark penge på at udvinde olie 
og gas fra undergrunden i Nordsøen. Nu kan 
Danmark høste gevinster i Nordsøen ved at udnytte 
vores unikke havvindressourcer klogt. 

Mere landvind og solenergi 
Solcelleparker og landvindmøller kan levere billig 
grøn energi hurtigt i årene frem mod 2030. 


Derfor skal der mere fart på udbygningen. Rege- 
ringen har som ambition at firedoble den samlede 
produktion fra solenergi og landvind frem mod 
2030. 


Udbygning af grøn strøm ud over Danmarks behov 
skal opføres støttefrit, og der skal ikke pålægges for- 
brugerne og virksomheder væsentlige omkostninger. 


Både solcelleparker og landvindmøller er faldet i 
pris over de seneste år, og der kommer flere og flere 
eksempler på, at solceller og landvind kan opføres 
uden statslig støtte. 


Men der er brug for at fjerne barrierer og for at 
sikre, at de nødvendige arealer er til rådighed. 
Udbygning af vedvarende energi skal spille en større 
rolle i den fysiske planlægning, end det gør i dag. 


Regeringen vil gå i dialog med kommunerne om øget 
udbygning af vedvarende energi på land. Og vi vil 
præsentere et katalog med konkrete initiativer, der 
skal understøtte en ambitiøs udbygning af solcelle- 
anlæg og landvindmøller. 


Hurtigere sagsbehandling og bedre 

balance i miljøreguleringen 

Tempoet i den grønne omstilling skal op. Det er en 
udfordring, at langvarige og tunge administrative 
procedurer i miljøreguleringen forsinker eller brem- 
ser udbygningen af energi- og klimaprojekter. Det 
skal vi løse med en klar prioritering af fremdrift til 
den grønne omstilling. 


Regeringen vil i EU arbejde for, at opførelse af anlæg 
og infrastruktur til vedvarende energi betragtes 
som en overordnet offentlig interesse, der er vigtig 
for den offentlige sikkerhed. Udbygningen af ved- 
varende energi og andre klimaprojekter skal nyde 
fordel af den mest fordelagtige procedure, når det 
gælder planlægning og godkendelser. 


Europa-Kommissionen forventes til maj at offent- 
liggøre en henstilling om hurtig godkendelse af 
klima- og energiprojekter. Kommissionen lægger 
op til at udnytte alle former for fleksibilitet, som 
EU-lovgivningen allerede indeholder, samt fjerne de 
resterende hindringer. 


Regeringen støtter Kommissionens ambition og vil 
arbejde for ændringer af relevant regulering, så der 
skabes en bedre balance i håndtering af hensyn til 
miljø, klima og nu også energiforsyning. 


Der er brug for en hurtigere kortlægning, så det 
står klart for virksomhederne, hvor de kan lave nye 
vedvarende energiprojekter på land. Med bedre 
kortlægning vil regeringen mere offensivt udnytte 
mulighederne for at fravige problematiske EU- 
regler, når det er nødvendigt. 


Regeringen ønsker at høste Nordsgens fulde 
havvindspotentiale. 


Det vurderes foreløbigt, at der er et potentiale for at 
udnytte op til 35 GW havvind I Nordsøen frem mod 
2050. Det er mere end en 15-dobling af den 
nuværende havvindkapacitet i Danmark. 

490490400 


Gron skattereform 
- omstilling af 
industrien 








Med den grønne skattereform vil regeringen bane 
vejen for en ambitiøs grøn omstilling af industrien. 


Reformen vil hvile på det simple princip, at virksom- 
heder, der belaster klimaet, selv betaler for deres 
udledning. 


Det skal få flere virksomheder til at vælge en klima- 
venlig produktion, sá udledningen af CO; reduceres. 


Den grønne omstilling skal altså på den ene side 
drives frem af en afgift på drivhusgasudledninger 
og på den anden side af grøn støtte, der hjælper 
virksomheder med at omstille produktionen. 


Danske virksomheder skal vise resten af verden, at 
den grønne omstilling kan gå hånd i hånd med vækst 
og arbejdspladser. 


En ny og ambitiøs CO»-afgift vil sætte turbo på den 
grønne omstilling, som mange danske virksomheder 
allerede er godt i gang med. 


På den måde skal den grønne skattereform være en 
hovedmotor i den grønne omstilling og give industri 
og andre erhverv et stabilt grønt incitament til frem- 
tidige investeringer. 


Hovedelementerne i reformen er en ambitiøs afgift 
på CO> med et klart prissignal og grøn støtte, der 
skal hjælpe virksomhederne med at omstille sig og 
holde hånden under danske arbejdspladser. Det er 
særligt aktuelt i lyset af den nuværende situation. 


I dag er udledningen af CO» beskattet på meget 
forskellig vis. Og nogle brancher er helt fritaget. 
Med regeringens udspil får vi et afgiftssystem med 
en højere og mere ensartet beskatning af CO». 


Da 2030-målet om 70 pct. drivhusgasreduktion 
blev indgået for snart tre år siden, var reduktions- 
behovet knap 20 mio. ton. 


Siden har regeringen indgået mere end 50 grønne 
aftaler, der tilsammen betyder, at vi i dag er halv- 
vejs til at nå målet om 70 pct. reduktion i 2030 set i 
forhold til 1990. 


Grøn skattereform skal være en hovedmotor I den 
grønne omstilling. 

Med de nuværende fremskrivninger skønnes man- 
koen at være 9,4 mio. ton COze. 


Og med regeringens forslag til en grøn skattereform 
kommer vi endnu tættere pá målet. Reformen vur- 
deres at kunne medføre yderligere reduktioner på 
ca. 3,7 mio. ton COze i 2030. 


Lavere gasforbrug i erhvervslivet 
Den grønne skattereform betyder, at det bliver 
dyrere for virksomhederne at bruge olie, kul og gas. 


Gasforbruget i industrien og erhvervslivet skal 
nedbringes. I dag er der ca. 30.000 danske virksom- 
heder, som anvender gas til varmeformål eller 
industrielle processer. 


Industrien og erhvervslivet har et stort potentiale 
for at reducere gasforbruget gennem energieffekti- 
visering og elektrificering. 


Det skønnes, at regeringens grønne skattereform vil 
reducere virksomhedernes gasforbrug med 30 pct. 
frem mod 2030. 


Ekspertgruppen for en grøn skattereform skal efter 
planen aflevere sin endelige rapport i slutningen af 
2022. Rapporten skal levere anbefalinger om blandt 
andet landbrugets udledninger af drivhusgasser. 


Herefter vil regeringen tage fat på næste del af den 
grønne skattereform. 


Grøn skattereform er et stort grønt 
skridt mod klimamålet for 2030 


Regeringens forslag til grøn skattereform indeholder 
en reduktion på 3,7 mio. ton CO, i 2030. 

24040908 


Gronne danske 
løsninger kan 
omstille Europa 





Hele Europa står over for en omfattende grøn 
omstilling. 


EU skal være klimaneutralt senest i 2050. Vejen til 
udfasning af russisk energi i Europa går gennem at 
accelerere den grønne omstilling. 


Danmark går forrest i arbejdet for at skabe et grøn- 
nere og mere energiuafhængigt Europa. Regeringen 
arbejder for at øge EU's mål for både vedvarende 
energi og energieffektivitet. 


Høje grønne ambitioner i Europa skaber et marked 
for eksport af grønne energiteknologier. Det åbner 
nye store muligheder for dansk erhvervsliv. 


Danske virksomheder er blandt de bedste i verden 
inden for vedvarende energi og klima- og energi- 
teknologi. De kan levere de løsninger, som kan 
hjælpe med at reducere afhængigheden af russisk 
gas i resten af Europa. 


Derfor ønsker regeringen at fremme dansk eksport 
af grønne teknologier. 


Danmark samarbejder i dag med en lang række 
lande om at fremme den grønne omstilling. 


Gennem styrkede landesamarbejder kan vi bi- 
drage til at sætte skub i gasudfasningen i euro- 
pæiske nøglelande og styrke mulighederne for 
grøn dansk eksport. 


Vi skal også hjælpe de lande, som står særlig udsat 
over for Rusland. Det gælder fx i de baltiske lande, 
hvor vi gennem myndighedssamarbejde kan under- 
støtte landenes grønne omstilling, blandt andet 
gennem hurtigere udbygning af havvind, grøn fjern- 
varme og større integration af vedvarende energi 
samt understøtte uafhængigheden af russisk gas og 
tilkobling til det europæiske elsystem. 


Danmark er sammen med Det Internationale 
Energiagentur vært for en stor energieffektivitets- 
konference i Sønderborg den 7.-9. juni. Her vil 
danske styrkepositioner på området blive flaget for 
bl.a. en række EU-lande. 


Stort eksportpotentiale 

Danske virksomheder har siden 2014 eksporteret 
energiteknologi og -services for mere end 100 mia. 
kr. årligt. 


| 2020 udgjorde eksporten af energiteknologier 
næsten 12 pct. af den samlede danske vareeksport i 
2020. EU-landene aftog i 2020 over halvdelen af den 
danske eksport af energiteknologi. 


Danske virksomheder leverer blandt andet vind- 
møller, fjernvarme- og energieffektiviserings- 
løsninger, biogas og fremtidens afgørende teknolo- 
gier som Power-to-X og fangst og lagring af CO». 


Det er løsninger, som både på kort sigt og læng- 
ere sigt kan bidrage til udfasningen af russisk gas 
i Europa. 

Danske losninger skal bidrage 


Fjernvarme 


Grønne energisystemer 


Energieffektivitet 


På kort sigt er energieffektivisering et vigtigt 
redskab i den grønne omstilling og en måde at øge 
forsyningssikkerheden på. 


Men også omstillingen af varme- og gassektoren, 
elektrificering samt udvikling af nye teknologier i 
Europa vil være afgørende. 


Mange europeeiske lande står i dag over for en stor 
opgave med at omstille varmesektoren væk fra gas. 
Her kan de danske erfaringer med fjernvarme spille 
en central rolle. 


Endelig går vejen til uafhængighed af russisk gas 
også gennem en hurtigere udbygning af vedvarende 
energi i Europa. Et stærkt regionalt og europæisk 
samarbejde i Nordsøen og i Østersøen om at 
forsyne EU med grøn energi kan yderligere bringe 
danske kompetencer i spil. 





til Europas grønne omstilling 


Grøn strøm 


Danske grønne virksomheder er blandt de bedste 

i verden. Det skal vi bygge videre på. Både med de 
kendte teknologier, vi har i dag, og med de teknolo- 
gier, som danske virksomheder er i fuld gang med 
at udvikle. 


Etableringen af Danmarks Eksport- og Investe- 
ringsfond vil bidrage til, at danske virksomheder 
har adgang til finansiering, når de skal gøre deres 
grønne projekter til virkelighed - i både Danmark 
og resten af verden. 

